In nomine Dominj amen. Anno a natiuitate eiusdem millesimo trecentesimo quinquagesimo octauo, jndiccione vndecima, die (lakun) mensis septembris, pontificatus sanctissimj in Christo patris et dominj nostri dominj Jnnocencij, diuina prouidencia pape sexti, anno sexto. Nouerint vniuersi et singuli, quod in mei notarii publici et testium infrascriptorum presencia personaliter constitutus venerabilis et circumspectus vir dominus Johannes Guilaberti, decanus ecclesie Tarbatensis, in regnis Dacie, Suecie et Noruegie apostolice sedis nuncius et collector omnium et singularum quantitatum pecuniarum, bonorum, jurium et rerum quarumlibet aliarum ad Romanam ecclesiam siue cameram apostolicam ex quacunque causa pertinencium auctoritate eiusdem sedis apostolice specialiter deputatus, confessus fuit et in veritate recognouit se habuisse ac realiter nomine dicte camere apostolice recepisse a venerabili viro domino Johanne Rotkeri, canonico ecclesie Aboensis, per manus discreti viri Ewrardi Hundebek, mercatoris Stokholmensis dyocesis Vpsalensis, triginta marchas vsualis monete Sueuice, et hoc pro fructibus, redditibus et proventibus primi annj dicte prebende sue Aboensis ad ipsam cameram apostolicam pertinentibus racione collacionis eiusdem prebende per dictam sedem apostolicam sibi facte, videlicet cum vacauit per obituum Tidemannj Wlfrandi, qui eandem prebendam olim, dum viueret, obtinebat, pro quibus quidem triginta marchis predictis, in quibus eadem prebenda in decime solucione singulis annis est taxata, prefatus dominus nuncius eundem dominum Johannem Rotkeri ac heredes et successores suos quoscunque necnon omnes alios, quorum interest et interesse potest seu poterit quomodolibet in futurum, quittauit, liberauit nomine predicte camere apostolice penitus et absoluit. Et ad maiorem roboris firmitatem premissorum omnium obtinendam sepefatus dominus nuncius sigillum sui officij presenti instrumento fecit apponj in pendentj. De premissis vero omnibus et singulis prefatus dominus nuncius pro se et dicto domino Johanne Rotkerj peciit fieri duo vel plura, tot quot necessaria fuerint et habere voluerint, consimilia et eiusdem tenoris publica jnstrumenta per me notarium publicum infrascriptum. Acta fuerunt hec infra castrum regium ville predicte Stokholmensis anno, die, mense, jndiccione et pontificatu superius expressatis, presentibus viris dominis Birgero, preposito Vpsalensi, et Hartleuo Hartleuj, curato in Ostrahaninge ecclesiarum dyocesis Strengensis, testibus ad premissa vocatis specialiter et rogatis. Et me Nicolao Petri, clerico diocesis Roskildensis, publico auctoritate apostolica notario, qui premissis confessionj, recognicionj, et liberacionj ac omnibus alijs et singulis, dum sic, ut premittitur, agerentur, vna cum prenominatis testibus presens fui, eaque omnia et singula in nota recepi et in hanc publicam formam redegi ac manu propria scripsi et signo meo solito signauj, requisitus, ut premittitur, et rogatus.